聖誕節，可見唐《大秦景教流行中國碑頌》，其云「室女誕聖於大秦」，即斯之謂也。於臺灣，或以耶穌非中華固聖，乃多名曰「耶誕節」。 泰西諸國，奉基督教者眾，時又近新年，因以為假，延至元旦方止，仿佛中華之春節。廿四日夜，謂曰「平安夜」，親友間當互贈禮物，至親亦然。更教俗謂當夜有聖誕老人，駕雪橇，以馴鹿曳之，遍巡天下，望門循煙囪而入，贈物以饗孩童，故稚子皆於當夜懸長筒襪以期之。